stanford-oval/wikipedia huggingface dataset:
August Lilius
Elämä

Liliuksen vanhemmat olivat kappalainen Karl Fredrik Lilius ja Kristina Gustafva Grönlund. Hän valmistui filosofian kandidaatiksi 1843, tuli Vaasan lukion apulaiseksi 1846 ja jumaluusopin lehtoriksi 1853. Hän toimi myös Vaasan kauppaopiston johtajana vuodesta 1846. Lilius vihittiin papiksi 1861, Kokemäen kirkkoherra hänestä tuli 1865 ja Ulvilan 1873. Viimeksi mainittuna vuonna Liliuksesta tuli myös Turun tuomiokapitulin asessori. Lilius toimi papiston edustajana valtiopäivillä 1872, kirkolliskokouksen edustaja hän oli 1876. Hän kuului myös Suomen Talousseuran johtokuntaan ja oli ahkera suomenkielinen kirjailija joka julkaisi taloudellisia ohjekirjoja, teologista kirjallisuutta sekä myös lukemistoa nuorisolle. Lilius toimitti useita oppikirjoja, kuten Suomalaisen lukemiston (1850) sanakirjoineen, joka oli ensimmäinen laatuaan ja julkaistiin uusina painoksena 1858 ja 1871. Kauppakouluja varten hän julkaisi teokset Statistisk tabell öfver all jordens riken i politiskt och kommersielt hänseende (1854) sekä alun pitäen ruotsiksi ilmestyneen kirjan Käytännöllinen opastus yksinkertaisessa kirjanpidossa varsinkin tehdastelioille ja ammattilaisille (1862) joka oli ensimmäinen suomenkielinen kirjanpidon oppikirja. Hän myös suomensi ja laati itsekin suomen kielellä hengellisiä kirjasia.
Liliuksen puoliso vuodesta 1847 oli Karolina Emerentia Ahlstedt (k. 1891).
Teoksia

Nimellä Aukusti Lilius:
Suomenkielinen lukemisto : 1. osa : Kouluissa lu'ettawa ; 2. osa : Yli-kouluissa lu'ettawa ; Sana kirja ; toimittanut Aukusti Lilius. J. W. Lillja, Turku 1850, 1. osan 2. painos 1858, 2. korjattu ja paljon enennetty painos 1860, 3. painos 1871
Statistisk tabell öfver alla riken på jorden : i politisk och kommersielt hänseende. Helsingfors 1854
Käytännöllinen opastus yksinkertaisessa kirjanpidossa varsinkin tehdastelioille ja ammattilaisille. Lillja - Wilén, Turku 1862
Suomalainen luku-kirja : hyödyllisiä ja huvillisia kertomuksia Suomen kansalle. Wilén, Turku 1878 (Sama kuin Suomenkielinen lukemisto, 1.osa)
Käytännöllinen opastus yksinkertaisessa kirjanpidossa warsinkin tehdastelioille ja ammattilaisille julkaistu liitteenä teoksessa Ensimmäinen suomenkielinen kirjanpidon oppikirja ja sen maailma ; tekijä Pertti Kettunen. Julkaisuja / Jyväskylän yliopisto. Taloustieteen laitos n:o 63. Jyväskylän yliopisto, Jyväskylä 1983
Suomennoksia

Martin Luther : Johdattavaiset kirjoitukset katekismukseen. Lillja - Wilén, Turku 1861
Reinhold Vormbaum : John Eliot, Pohjois-Amerikan indianein apostoli. Suomen lähetysseura, Helsinki 1865
Aiheesta muualla

Kotivuori, Yrjö: August Lilius. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 15.4.2014.
Liliuksen kirjanpito-opas (Arkistoitu – Internet Archive) (Viitattu 15.4.2014)
Liliuksen ansioluettelo (ruotsiksi) (Viitattu 15.4.2014)
Bobby Pearce

| Mitalit | Mitalit | Mitalit |  |
| --- | --- | --- | --- |
|  Bobby Pearce |  Bobby Pearce |  Bobby Pearce |  |
Maa:   Australia
Miesten soutu
|  Olympialaiset  |  Olympialaiset  |  Olympialaiset  |  |
|  Kultaa | Amsterdam 1928 | yksikkö |  |
|  Kultaa | Los Angeles 1932 | yksikkö |  |
Henry Robert ”Bobby” Pearce (30. syyskuuta 1905 – 20. toukokuuta 1976) oli australiassyntyinen, myöhemmin Kanadassa asunut soutaja ja olympiavoittaja. Miesten yksikkösoudussa hän voitti kaksi olympiakultaa: Amsterdamissa 1928 ja Los Angelesissa 1932.
Amsterdamin kisojen neljännesfinaalissa Pearce joutui pysähtymään kesken matkan kun sorsaperhe ui hänen soutulinjansa läpi. Hän kuitenkin voitti eränsä. Finaalissa hän voitti peräti 9,8 sekunnin erolla seuraavaan. Olympiakisojen välissä hän muutti Hamiltoniin Kanadaan. Vuoden 1932 kisoissa hänestä tuli ensimmäinen yksikkösoudun kaksinkertainen olympiavoittaja.
Aiheesta muualla

Bobby Pearce Kansainvälinen olympiakomitea. (englanniksi)
1928 Amsterdam Olympic Games – Australian Rowing History www.australianrowinghistory.com.au. Arkistoitu 11.8.2019.
1932 Los Angeles Olympic Games – Australian Rowing History www.australianrowinghistory.com.au. Arkistoitu 11.8.2019.
Miesten yksikkösoudun olympiavoittajat
1900: Hermann Barrelet | 1904: Frank Greer | 1906: Gaston Delaplane | 1908: Harry Blackstaffe | 1912: William Kinnear | 1920: John Kelly | 1924: Jack Beresford | 1928: Henry Pearce | 1932: Henry Pearce | 1936: Gustav Schäfer | 1948: Mervyn Wood | 1952: Juri Tjukalov | 1956: Vjatšeslav Ivanov | 1960: Vjatšeslav Ivanov | 1964: Vjatšeslav Ivanov | 1968: Henri Jan Wienese | 1972: Juri Malyšev | 1976: Pertti Karppinen | 1980: Pertti Karppinen | 1984: Pertti Karppinen | 1988: Thomas Lange | 1992: Thomas Lange | 1996: Xeno Müller | 2000: Rob Waddell | 2004: Olaf Tufte | 2008: Olaf Tufte | 2012: Mahé Drysdale | 2016: Mahé Drysdale | 2020: Stéfanos Ntoúskos | 2024: Oliver Zeidler
Batman: Ensimmäinen vuosi

Ensimmäinen vuosi on vuonna 1987 ilmestynyt David Mazzucchellin kuvittama ja Frank Millerin kirjoittama Batman-tarina. Se julkaistiin alun perin DC Comicsin Batman-lehden numeroissa #404-#407.
IGN-internetsivu sijoitti Ensimmäisen vuoden sijalle 1 listallaan 25 parasta Batman-tarinaa. Päätös perusteltiin: "Mikään muu teos ei ole pystynyt kuvaamaan Batmanin ja Gordonin hahmojen realismia, kitkaa ja inhimillisyyttä niin kattavasti."  Sivusto on lisännyt: "Se ei ole vain yksi kaikkien aikojen tärkeimmistä sarjakuvateoksista, vaan myös yksi parhaista." Ensimmäisen vuoden-tarinaa on pyritty jatkamaan useita kertoja. Suora jatko-osa Toinen vuosi ei kuitenkaan ollut edeltäjänsä kaltainen menestys, eikä sitä ole yleisesti hyväksytty DC Comicsin kanonisoituun Batman-tuotantoon. Myös Kolmas vuosi-tarina on julkaistu, mutta sitä ei yleisesti pidetä kanonisoituna, eikä sitä ole koskaan julkaistu yhteenkoottuna teoksena. The Long Halloween-tarina jatkaa puoli vuotta myöhemmin siitä, mihin ensimmäisessä vuodessa jäätiin.
Juoni

Tarinan juoni keskittyy enemmän Gordonin kuin Batmanin hahmon ympärille. Monissa tarinan osista Gordonilla on keskeinen osa ja hänen hankaluuksiaan uuden työn ja avioliiton välillä kuvataan tarkasti.
Tarina alkaa, kun Bruce Wayne palaa Gotham Cityyn kierrettyään 12 vuotta maailmalla. Samaan aikaan kaupunkiin saapuu uusi ylikonstaapeli Gordon, joka on ennen tätä ollut mukana merijalkaväen erikoisjoukoissa. Hänen on vaikea sulattaa korruptiota, johon kaikki hänen kollegansa komisario Loebia myöten ovat sekaantuneet. Gordon päättää olla ottamatta lahjuksia vastaan keneltäkään, mikä saa muut poliisit epäluuloisiksi hänen suhteensa.
Samalla Bruce Wayne alkaa tutustua kaupungin alamaailmaan valepuvuissa. Jo ulkomailla matkaillessaan hän teki päätöksen ryhtyä naamioiduksi kostajaksi, mutta vasta nyt hän toteuttaa suunnitelmansa ja muuttuu Batmaniksi. Hän arvelee, että lahjomaton uusi ylikonstaapeli olisi arvokas tuttavuus ja alkaa tutustua Gordoniin.
Bobby Portis

| Bobby Portis |
| --- | --- |
 Portis vuonna 2015.
Henkilötiedot
Koko nimi:  Bobby Portis
Syntynyt: 10. helmikuuta 1995 (ikä 29) Little Rock, Arkansas, Yhdysvallat
Kansalaisuus:   Yhdysvallat
Koripalloilija
Pelipaikka:  Iso laitahyökkääjä
Pituus:  211 cm
Paino:  113 kg
Nyk. joukkue:  New York Knicks
Sarja:  NBA
NBA-varaus:  22. varaus 2015 (Chicago Bulls)
Pelaajaura
Yliopistojoukkueet
2013–2015:  Arkansas’n yliopisto
Seurajoukkueet
2015–2019 2017 2019 2019–2020 2020–:  Chicago Bulls → Windy City Bulls Washington Wizards New York Knicks Milwaukee Bucks
Bobby Portis (s. 10. helmikuuta 1995 Little Rock, Arkansas) on yhdysvaltalainen koripalloilija.
Isona laitahyökkääjänä pelaava Portis pelasi vuodet 2013–2015 Arkansas’n yliopistossa. Chicago Bulls varasi hänet 22. vuorolla NBA:n vuoden 2015 varaustilaisuudessa.
Helmikuun siirtotakarajalla 2019 Bulls vaihtoi Portisin, Jabari Parkerin ja vuoden 2023 toisen kierroksen varausvuoron Washington Wizardsin Otto Porteriin. Kesällä 2019 Portis siirtyi New York Knicksiin.
Knicks ei uusinut Portisin sopimusta kesällä 2020 tämän jäätyä vapaaksi agentiksi. Marraskuussa 2020 Portis teki pelaajasopimuksen Milwaukee Bucksin kanssa. Kesällä 2021 Portis voitti Bucksissa NBA:n mestaruuden.
Aiheesta muualla

Kuvia tai muita tiedostoja aiheesta Bobby Portis Wikimedia Commonsissa
Profiili NBA (englanniksi)
Milwaukee Bucks – NBA:n mestari 2021
0 Donte DiVincenzo ·
3 Elijah Bryant ·
5 Jeff Teague ·
7 Bryn Forbes ·
9 Bobby Portis ·
11 Brook Lopez ·
13 Jordan Nwora ·
15 Sam Merrill ·
17 P. J. Tucker ·
21 Jrue Holiday ·

22 Khris Middleton ·
24 Pat Connaughton ·
25 Mamadi Diakité ·
34 Giánnis Antetokoúnmpo ·
43 Thanásis Antetokoúnmpo ·
44 Justin Jackson ·
66 Axel Toupane

Päävalmentaja Mike Budenholzer 

Apuvalmentajat Vin Baker · Mike Dunlap · Chad Forcier · Darvin Ham · Charles Lee · Josh Oppenheimer · Patrick St. Andrews · Ben Sullivan
Batman: Assault on Arkham

| Batman: Assault on Arkham |
| --- | --- |

Ohjaaja:   Jay Oliva  Ethan Spaulding 
Käsikirjoittaja:  Heath Corson
Tuottaja:  James Tucker
Säveltäjä:  Robert Kral
Valmistustiedot
Valmistusmaa:  Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment
Ensi-ilta:  2014
Kesto:  75 minuuttia
Alkuperäiskieli:  Englanti
Aiheesta muualla
IMDb 
AllMovie
Infobox OKNimi-testi OK: 
Batman: Assault on Arkham on vuonna 2014 valmistunut supersankareista kertova animaatioelokuva, joka keskittyy DC Comicsin sankari Batmaniin ja Suicide Squad -nimiseen antisankarijoukkoon. Elokuva esitettiin San Diegon Comic-Con -tapahtumassa vuonna 2014, jonka jälkeen se julkaistiin DVD:lle.
Elokuva on esi-osa Arkham-videopelisarjalle. Tarinan keskiössä ovat Batmanin lisäksi Harley Quinn, Deadshot, Kapteeni Bumerangi, King Shark, Killer Frost ja Batmanin arkkivihollinen, psykopaattinen Jokeri. Lisäksi useat Batmanin viholliset, kuten Arvuuttaja, Pingviini, Bane, Myrkkumuraatti ja Linnunpelätin nähdään elokuvassa pienissä sivurooleissa.
Äänirooleissa

Batmanin, Harley Quinnin ja Jokerin ääninäyttelijät palasivat rooleihinsa aiemmista Batman -tuotannoista.
| 0 | 1 | 2 |
| --- | --- | --- |
|  Kevin Conroy  | … |  Batman   |
|  Neal McDonough  | … |  Deadshot   |
|  Hynden Walch  | … |  Harley Quinn   |
|  C. C. H. Pounder  | … |  Amanda Waller   |
|  Troy Baker  | … |  Jokeri   |
|  Chris Cox  | … |  James Gordon   |
|  Matthew Gray Gubler  | … |  Arvuuttaja   |
|  Martin Jarvis  | … |  Alfred Pennyworth   |
|  John DiMaggio  | … |  King Shark   |
Asako Takakura

| Henkilötiedot |
| --- | --- | --- |
Koko nimi: Asako Takakura
Syntymäaika: 19. huhtikuuta 1968 (ikä 56)
Syntymäpaikka: Fukushima, Japani
Kansalaisuus:  Japani
Pelipaikka: Keskikenttäpelaaja
Pituus: 163 cm
Seurat
| Vuodet | Seura | O (M) |
| 1981–1984 1985–1998 1999 2000 2001–2004 | FC Jinnan Yomiuri Beleza Matsushita Electric Panasonic Bambina Silicon Valley Red Devils Speranza FC Takatsuki |  167 (30) 14 (6)  45 (8) |
Maajoukkue
| 1984–1999 | Japani | 79 (29) |
 Seurajoukkueuran tilastot kattavat vain kansalliset sarjat.
Asako Takakura (jap. 高倉 麻子, Takakura Asako; s. 19. huhtikuuta 1968 Fukushima) on japanilainen entinen jalkapalloilija.
Jalkapallomaajoukkue

Takakura debytoi Japanin maajoukkueessa lokakuussa 1984. Hän kuului Japanin joukkueeseen myös MM-kilpailuissa 1991, 1995 ja kesäolympialaisissa 1996. Hän on pelannut 79 maaottelua ja tehnyt niissä 29 maalia.
Belgianjänis

| Belgianjänis |
| --- | --- |

Avaintiedot
Alkuperämaa::  Belgia
Muita nimityksiä::  Belgianjäniskaniini
Ulkonäkö ja terveys
Turkki::  lyhyt, kiiltävä
Väritys::  luonnonpunainen ja valkoinen.
Silmät::  ruskea
Paino::  3–4 kg
Elinikä::  7 v
Rotumääritelmä
Belgianjänis on kanirotu, joka on kaneista kaikkein jänismäisin. Rotu on kotoisin Belgiasta, ja se jalostettiin vuonna 1875.
Belgianjäniksiä tuotiin Suomeen vuonna 2002.
Ulkonäkö

Belgianjänis on kookas mutta hoikka, näyttelyissä ihannepainona pidetään 3–4 kilogrammaa. Suomessa rodun värejä ovat luonnonpunainen ja valkoinen. Turkki on belgianjäniksillä ohut, koska turkissa on suhteellisen paljon lyhyttä peitinkarvaa. Turkin tulee olla rungonmyötäinen sekä kiiltävä.
Muissa maissa kasvatetaan myös mustia ja ruskeita yksilöitä.
Historia ja käyttö

Belgianjänis jalostettiin alkujaan lihantuotantoa varten. Nykyään niitä pidetään paljon lemmikkeinä ja näyttelyeläiminä.
Belgianjänikselle suositellaan vähintään 60 x 150 x 60 cm häkkiä, ja lisäksi suurehkoa ulkotilaa, jossa se voi hyppiä ja loikkia petoeläimiltä suojassa.
Aiheesta muualla

Kuvia tai muita tiedostoja aiheesta Belgianjänis Wikimedia Commonsissa
Batman: Gotham City Racer

| Batman: Gotham City Racer |
| --- | --- |

Kehittäjä:  Ubisoft
Julkaisija:  Ubisoft
Julkaistu:  NA 19. huhtikuuta 2001EU 1. toukokuuta 2001
Lajityyppi:  ajopeli
Pelimuoto:  yksinpeli, moninpeli
Alusta:  PlayStation
Jakelumuoto:  CD-ROM
Lisää peliartikkeleitaVideopelien teemasivulla
Infobox OK : 
Batman: Gotham City Racer on Ubisoftin kehittämä ajopeli, joka perustuu DC Comicsin supersankariin Batmaniin ja televisiosarjaan The New Batman Adventures. Pelin julkaistiin PlayStationille keväällä 2001.
Pelaaminen

Pelaajalla on mahdollisuus pelata Batmanin, Nightwingin tai Batgirlin kulkuneuvoilla. Ideana on kilpailla pitkin Gotham Cityn katuja esimerkiksi Batmobilella rikollisia vastaan.
Bert Doorn

Bert Doorn (s. 26. toukokuuta 1949) on alankomaalainen poliitikko. Hän kuuluu maansa kristillisdemokraattiseen Christen Democratisch Appèl -puolueeseen. Hän oli vuosina 1999–2009 Euroopan parlamentin jäsen ja kuului Euroopan kansanpuolueen (kristillisdemokraattien) ja Euroopan demokraattien ryhmään.
Enschedessä syntynyt Doorn opiskeli oikeustiedettä Groningenissa, Nancyssä ja Freiburgissa. Tohtorin tutkintoon johtivat kilpailuoikeuden opinnot hän suoritti Freiburgissa.
Aiheesta muualla

Bert Doorn Euroopan parlamentin jäsenet. Euroopan parlamentti.
Viralliset kotisivut (Arkistoitu – Internet Archive) (hollanniksi)
Bruno Weil

Bruno Weil (s. 24. marraskuuta 1949 Hahnstätten, Saksa) on saksalainen kapellimestari, joka tunnetaan erityisesti wieniläis-klassisen musiikin johtajana. Hän opiskeli Hans Swarowskyn ja Franco Ferraran johdolla ja menestyi hyvin kansainvälisissä kapellimestarikilpailuissa. Hän toimi Ausburgin oopperan musiikillisena johtajana ja Ausburgin filharmonisen orkesterin taiteellisena johtajana 1981–1989. Vuosina 1994–2002 Weil toimi Duisburgin sinfoniaorkesterin musiikillisena johtajana. Weil on torontolaisen Tafelmusik-orkesterin päävierailija ja vuodesta 1992 lähtien hän on ollut kalifornialaisen Carmel Bach -festivaalin musiikillinen johtaja. Weil toimii myös Baijerin Irseessa järjestettävän periodisoittimille omistetun Klang und Raum -festivaalin taiteellisena johtajana. Vuodesta 2001 alkaen Weil on opettanut Münchenin musiikkikorkeakoulussa.
Bruno Weil on johtanut maailman huomattavimpia sinfoniaorkestereita Yhdysvalloissa, Britanniassa, Saksassa, Ranskassa, Japanissa, Kanadassa, Brasiliassa, Alankomaissa, Itävallassa ja Australiassa. Hän on johtanut myös oopperaproduktioita Berliinissä, Hampurissa, Dresdenissä ja Wienissä. Weil on tehnyt levytyksiä Tafelmusik-orkesterin, Valistuksen ajan orkesterin ja Wienin sinfoniaorkesterin kanssa Sony-levymerkille. Levytyksiin kuuluvat muun muassa Schubertin kaikki messut ja sinfoniat numerot 5–8 sekä Carl Maria von Weberin Taika-ampujan levytys periodisoittimin.
Syyskuussa 2007 Bruno Weil johti Suomessa Radion sinfoniaorkesteria, joka soitti Haydnia, Mozartia ja Beethovenia.
Bruno Westin

August Bruno Westin (17. lokakuuta 1883 – 1951) oli suomalainen venesuunnittelija.
Bruno Westinin isä oli venesuunnittelija August Westin, joka oli Turun Veneveistämön teknillisenä johtajana. Myös hänen veljensä Zaké Westin oli tunnettu venesuunnittelija. Bruno Westin kävi viisi luokkaa lyseota, oli sitten harjoittelijana Crichtonin telakalla sekä Turun Veneveistämöllä ja kävi sitten Turun teknillisen koulun vuosina 1902–1904. Hän opiskeli tämän jälkeen vielä Schiffbau-Hochschulessa Kielissä Saksassa.
Ensimmäiset Bruno Westinin suunnittelemat veneet olivat vuonna 1909 valmistuneet 6m Sorja ja 22m2 Helli. Westin suunnitteli sekä purjeveneitä että moottoriveneitä ja hän toimi isänsä jälkeen Turun Veneveistämön teknillisenä johtajana johtaen 1940-luvulla Utö-risteilijöiden valmistusta. Bruno Westin oli jäsenenä Arbets Vänners i Åbo Segelklubb -pursiseurassa ja hän toimi seurassa muun muassa veneiden mittaajana.
Big Major Cay

Big Major Cay
Big Major Cayn uivia sikoja
| --- | --- |
Sijainti:  Exuma Bahama
Merialue:  Atlantti
| --- | --- |
Asukasluku:  asumaton
muokkaa - muokkaa wikitekstiä - muokkaa Wikidataa
Big Major Cay on pieni saari Bahamalla. Se kuuluu Exuman saariryhmään. Big Major Cay tunnetaan myös nimellä Pig Beach, koska saarella asuu kymmenittäin villejä sikoja, jotka uiskentelevat rantavedessä. Saari on suosittu turistikohde.
Big Major Cayn siat ovat aikoinaan päätyneet saarelle todennäköisesti merimiesten jättäminä. Siat elävät bahamalaisten ja turistien tuomilla ruuilla ja roskilla ja saavat juomavetensä saaren lähteistä.
Aiheesta muualla

Kuvia tai muita tiedostoja aiheesta Big Major Cay Wikimedia Commonsissa
Bobby Podesta

Bobby Podesta on yhdysvaltalainen animaattori, joka sai Annie ehdokkuuden vuonna 2007 elokuvasta Autot.
Filmografia

Ötökän elämää (1998)
Toy Story 2 (1999)
Monsterit Oy (2001)
Nemoa etsimässä (2003)
Ihmeperhe (2004)
Autot (2006)
Mater and the Ghostlight (2006)
Rottatouille (2007)
Aiheesta muualla

Bobby Podesta Internet Movie Databasessa. (englanniksi)
movies.nytimes.com
Bert Cooper

| Bert Cooper> Henkilötiedot |
| --- | --- |
Koko nimi:  Bert Cooper
Syntynyt: 10. tammikuuta 1966 Sharon Hill, Pennsylvania
Kuollut: 10. toukokuuta 2019 (53 vuotta) Philadelphia, Pennsylvania
Kansalaisuus:   Yhdysvallat
Nyrkkeilijä
Lempinimi:  Smokin'
Pituus:  1,80  m
Painoluokka:  Raskassarja
Kätisyys:  oikeakätinen, eli nyrkkeilytermein Orthodox
Ammattilaistilastot
Ottelut:  59
Voitot:  36
– tyrmäysvoitot:  30
Tappiot:  22
Ei tuomiota/ mitätöity:  0
Bertram Cooper, tunnettu lempinimellä ”Smokin'” Bert Cooper (10. tammikuuta 1966 Sharon Hill, Pennsylvania – 10. toukokuuta 2019) oli yhdysvaltalainen raskaansarjan nyrkkeilijä. Cooper on kohdannut urallaan muun muassa Evander Holyfieldin. Cooper on myös nyrkkeillyt muun muassa George Foremanin, Ray Mercerin, Riddick Bowen, Michael Moorerin, Larry Donaldin, Corrie Sandersin, Jeremy Williamsin ja Joe Mesin kanssa. Cooperin uran saldona oli 36 voittoa (joista 30 tyrmäystä) ja 22 tappiota.
1990-luvun aikana Cooper yritti peräti kolme kertaa 18 viikon aikana voittaa itselleen raskaansarjan mestaruuden, siinä kuitenkaan onnistumatta.
Cooperin valmentajana toimi Joe Frazier.
Aiheesta muualla

http://www.boxrec.com/list_bouts.php?human_id=1596&cat=boxer
Bruno Xavier

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Bruno da Silva Xavier
Syntymäaika: 15. elokuuta 1984
Syntymäpaikka: Vitória, Brasilia
Pelipaikka: puolustaja
Pituus: 179 cm
Seura
Seura:  Corinthians
Pelinumero: 8
Maajoukkue
| 2011- |  Brasilia | 50 | (55) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty 16. marraskuuta 2014.
| Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Mitalit> Maa:  Brasilia.Miesten beachfutis.MM-kilpailut  | Maa:  Brasilia> Miesten beachfutis. |
| --- | --- | --- | --- |
|  Pronssia | Tahiti 2013 |  |  |
Bruno da Silva Xavier (eli Bruno Xavier; s. 15. elokuuta 1984 Vitória) on brasilialainen beachfutispelaaja, joka edustaa Corinthiansia ja Brasilian maajoukkuetta. Pelipaikaltaan Xavier on puolustaja.
Xavier on edustanut urallaan brasilialaisia Vasco da Gamaa, Espírito Santoa ja Corinthiansia, venäläisiä FC Stroginoa ja Crystal St. Petersburgia, italialaisia Catanzaro BS:ää ja Terraacinaa sekä portugalilaista Sportingia.
Brasilian beachfutismaajoukkueessa Xavier on pelannut vuodesta 2011 asti ja saavuttanut MM-pronssia vuodelta 2013 ja samalta vuodelta MM-kisojen parhaan pelaajan palkinnon. Lisäksi hänellä on seuratasolta kansallisen liigan voittoja Italiasta ja Venäjältä.
Xavier on 179 senttimetriä pitkä.
Käännös suomeksi
Batman: Arkham VR

| Batman: Arkham VR |
| --- | --- |

Kehittäjä:  Rocksteady Studios
Julkaisija:  Warner Bros. Interactive Entertainment
Jakelija:  Humble Store, Steam ja PlayStation Store
Ohjaaja:  Sefton Hill Adam Doherty
Tuottaja:  Daniel Bailie Nathan Burlow
Suunnittelija:  Ian Ball
Käsikirjoittaja:  Martin Lancaster Craig Owens
Taiteilija:  David Hego
Säveltäjä:  Nick Arundel David Buckley
Ohjelmoija:  Ben Wyatt
Pelisarja:  Batman: Arkham
Pelimoottori:  Unreal Engine 4
Julkaistu:  PlayStation 4 WW 11. lokakuuta 2016Microsoft Windows WW 25. huhtukuu 2017
Lajityyppi:  seikkailu
Pelimuoto:  yksinpeli
Ikäluokitus:  PEGI 18 USK 16 ESRB M
Alusta:  PlayStation 4 Microsoft Windows
Jakelumuoto:  Optinen levy, Digitaalinen lataus
Oheislaite:  PlayStation VR, Oculus Rift, HTC Vive
Lisää peliartikkeleitaVideopelien teemasivulla
Infobox OK          : 
Batman: Arkham VR on Rocksteady Studiosin kehittämä ja  Warner Bros. Interactive Entertainmentin julkaisema virtuaalitodellisuuteen sijoittuva ensimmäisen persoonan seikkailupeli. Peli julkaistiin PlayStation 4:lle lokakuussa 2016 ja Windowsille huhtikuussa 2017. Batman: Arkham VR sijoittuu tapahtumiltaan hieman  Batman: Arkham Cityn tapahtumien jälkeen. Peli on viides osa Batman: Arkham -pelisarjassa.
Ääninäyttelijät

| 0 | 1 | 2 |
| --- | --- | --- |
|  Kevin Conroy  | … |  Batman/Bruce Wayne, Thomas Wayne   |
|  Mark Hamill  | … |  Jokeri   |
|  Ian Redford  | … |  Pingviini   |
|  Troy Baker  | … |  Jason Todd/Robin   |
|  Tom Austen  | … |  Tim Drake/Robin   |
|  Hugh Fraser  | … |  Alfred Pennyworth   |
|  Steve Blom  | … |  Killer Croc   |
|  Wally Wingert  | … |  Arvuuttaja   |
|  Glenn Wrage  | … |  Joe Chill   |
|  Andrea Deck  | … |  Martha Wayne   |
|  Jules de Jongh  | … |  Vicki Vale, leppakkotietokone   |
Bruno Vale

| 0 | 1 | 2 |
| --- | --- | --- |

Henkilötiedot
Koko nimi: Bruno Miguel Esteves Vale
Syntymäaika: 8. huhtikuuta 1983 (ikä 41)
Syntymäpaikka: Mafamude, Vila Nova de Gaia, Portugali
Pelipaikka: maalivahti
Pituus: 193 senttimetriä
Seura
Seura: UD Leiria
Seurat
| Vuodet | Seura | O (M) |
| 2001–2004 2003– 2005–2006 2006– | FC Porto B FC Porto → Estrela da Amadora (laina) → UD Leiria (laina) | 88 (0) 1 (0) 30 (0) 2 (0) |
Maajoukkue
| 2003– | Portugali | 1 (0) |
 Seurajoukkueuran tilastot kattavat vain kansalliset sarjat.  Maajoukkueuran tilastot päivitetty kesäkuussa 2006.
Bruno Miguel Esteves Vale (s. 8. huhtikuuta 1983 Mafamude, Vila Nova de Gaia, Portugali) on portugalilainen jalkapallomaalivahti. 193 senttimetriä pitkä Vale edustaa UD Leiriaa, joka lainasi hänet FC Portosta kaudeksi 2006/07.
Vale nousi FC Porton ykkösjoukkueeseen vuonna 2003 pelattuaan ennen sitä seuran kakkosjoukkueessa vuodesta 2001 lähtien. Hän on kuitenkin edustanut FCP:ta toistaiseksi vain yhdessä virallisessa sarjaottelussa. Kauden 2005/06 Vale pelasi lainalla Estrela da Amadorassa.
Portugalin maajoukkueessa Vale on pelannut yhden ottelun. Kyseessä oli vuonna 2003 pelattu ystävyysottelu Kazakstania vastaan, jossa hän tuli vaihdosta kentälle 22 minuutiksi. Vale valittiin maajoukkueeseen myös 2006 MM-kisoihin, mutta loukkaantui turnauksen alla pelatuissa alle 21-vuotiaiden EM-kisoissa ja joutui jäämään pois lopullisesta kisajoukkueesta.